आत्मा कृषि योजना गोष्ठी में उन्नत कृषि योजनाओं की दी जानकारी
श्रीमाधोपुर | कस्बेके सहायक निदेशक कृषि कार्यालय के परिसर में गुरुवार को आत्मा योजना अन्तर्गत पंचायत स्तरीय कृषक गोष्ठी का आयोजन किया गया। सहायक कृषि अधिकारी रूपनारायण कुमावत ने बताया कि गोष्ठी में आत्मा परियोजना सीकर के सहायक निदेशक प्रहलाद सैनी तथा सहायक कृषि निदेशक सीताराम मीणा श्रीमाधोपुर ने कृषि विभाग द्वारा कृषकों के लिए हितकारी सभी योजनाओं की जानकारी दी।
डॉ.गोपेश सैनी ने भी मृदा स्वास्थ्य पोषक तत्व प्रबंधन पर चर्चा करके मृदा संरक्षण की जानकारी दी। इस अवसर पर कृषि अधिकारी भागीरथ मल सब्बल, हरदेवसिंह, हेमन्त पारीक, विजय सिंह चौहान,बनवारी लाल सामोता एवं कई किसान मौजूद थे। साथ ही गोष्ठी में प्रश्नोत्तरी कार्यक्रम में प्रथम विजेता कृषकों को पुरस्कृत किया गया।
मूंडरू| गुरुवारको ग्राम सेवा सहकारी समिति मूंडरू में समिति के अध्यक्ष अशोक कुमार मिश्रा की अध्यक्षता में किसानों को मृदा जीर्णोद्धार एवं उत्पादकता वृद्धि योजना के बारे में जानकारी दी गई। इफको की ओर से आयोजित किसान सभा में सीकर जिले के वरिष्ठ क्षेत्र प्रबंधक सोहन लाल जैन ने किसानों को पैदावार में हो रही भारी गिरावट को दूर करने के बारे में बताया। इस दौरान 33 प्रतिशत जिंक 15 प्रतिशत सल्फर वाली जिंक सल्फेट मोनो 50 प्रतिशत अनुदान पर 38 किसानों को प्रति किसान 15 किलो दी गई। वहीं प्रबंधक जैन ने इफको के नए उत्पाद इफको एमसी कृषि रसायनों के बारे में बताया। कृषि पर्यवेक्षक सागरमल जाट ने फसल को मौसमी बीमारियों से बचाने की जानकारी दी।
18करोड़ 50 लाख का ऋण वितरित :सीकर | पंजाबनेशनल बैंक ने गुरुवार को रेलवे सामुदायिक भवन में एसएम जैन की अध्यक्षता में मेगा ऋण वितरण शिविर लगाया। जिसमें कृषि, सूक्ष्म लघु मध्यम उद्यमी, मुद्रा ऋण योजना, खुदरा व्यापारी योजनाओं के तहत बैंक की 32 शाखाओं ने 664 व्यक्तियों को 18 करोड़ 50 लाख के ऋण वितरित किए। इस मौके पर बीएल शर्मा एलडीएम सीकर, आईसी वर्मा, दिलीप पारीक विभिन्न शाखाओं के प्रबंधक मौजूद रहे।
सीकर. पीएनबी का ऋण वितरण समारोह में मौजूद अतिथि।
मूंडरू. किसान सभा में अनुदान पर जिंक सल्फेट मोनो का वितरण करते हुए।
hin_Deva hin_Deva hin_Deva hin_Deva hin_Deva hin_Deva hin_Deva